Ministru kabineta rīkojuma projekta

**"Par finansējuma piešķiršanu ministrijām (centrālajām valsts iestādēm) *euro* ieviešanas izdevumu segšanai" sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Saskaņā ar Informatīvā ziņojuma "Par laika periodā no 2011.gada 1.augusta līdz 2012.gada 31.janvārim paveiktajiem un nākošajā atskaites periodā plānotajiem uzdevumiem Eiropas vienotās valūtas ieviešanai Latvijā" II sadaļā "Nākamajā pārskata periodā plānotie uzdevumi" 4.punktā noteikto, Eiro projekta vadības komitejai dots uzdevums pārskata periodā (no 2012.gada 1.februāra līdz 2012.gada 31.jūlijam) 2013.gada budžeta izveides procesā aktualizēt uz valsts budžetu attiecināmās *euro* ieviešanas izmaksas 2013.–2014.gadam. | |
| 2. | Pašreizējā situācija un problēmas | Ar 2006.gada 6.marta Ministru kabineta rīkojumu Nr.148 "Par Latvijas Nacionālo eiro ieviešanas plānu" tika apstiprināts Latvijas Nacionālais eiroieviešanas plāns. Latvijas Nacionālā eiro ieviešanas plāna 1.pielikumā "Pasākumu plāns Eiropas vienotās valūtas ieviešanai Latvijā" (turpmāk – Pasākumu plāns) Valsts administrācijas darba grupai Juridisko jautājumu sadaļā viens no uzdotajiem pasākumiem ir izstrādāt likumprojektu "*Euro* ieviešanas likums" (turpmāk – likumprojekts), lai regulētu ar *euro* ieviešanu saistītos vispārīgos jautājumus.  2011.gadā tika apkopoti indikatīvie izdevumi saistībā ar *euro* ieviešanu Latvijā un apstiprināti ar Ministru kabineta 2011.gada 7.novembra rīkojumu Nr.579 (protokols Nr.62 56.§) "Par ilgtermiņa saistību uzņemšanos 2013.-2014.gadam Latvijas Nacionālā *euro* ieviešanas plānā paredzēto pasākumu finansēšanai un to ieļaušanu likumprojektā "Par valsts budžetu 2012.gadam"", plānojot finansējumu 74.resora 03.00.00 programmā "Latvijas Nacionālā *euro* ieviešanas plāna pasākumi" 8 713 381 latu apmērā, t.i.,  2013.gadam – 5 787 995 lati un  2014.gadam – 2 925 386 lati.  Atbilstoši Ministru kabineta 2012.gada 20.marta sēdē nolemtajam (protokols Nr.16, 32.§) un saskaņā ar Pasākumu plānā un likumprojekta noteikto tika atkārtoti izvērtētas ar *euro* ieviešanu saistītās izmaksas 2013.-2014.gadam.  Ministru kabineta 2012.gada 16.augusta sēdē (protokols Nr46, 4§) tika apstiprināta daļa no nepieciešamā finansējuma euro pasākumu īstenošanai, t.i.,  – 270 432 lati Ekonomikas ministrijai nefinanšu sabiedrību un patērētāju tiesību aizsardzības profesionālo pasākumu nodrošināšanai un Centrālās statistikas pārvaldes apsekojumu papildu izdevumu segšanai;  – 961 378 lati Iekšlietu ministrijai papildus drošības pasākumu nodrošināšanai, kas saistīti ar skaidrās naudas apmaiņu;  – 1 455 291 lati Satiksmes ministrijai valsts akciju sabiedrībai "Latvijas Pasts" saistībā ar skaidras naudas apmaiņu saistīto papildus darbu nodrošināšanu;  – 67 431 lats Tieslietu ministrijai papildus darba nodrošināšanai, saskaņojot citu institūciju sagatavotos grozījumus normatīvajos aktos;  – 39 437 lati Valsts kancelejai papildus darba nodrošināšanai, saskaņojot un juridiski redakcionāli noformējot un sagatavojot izskatīšanai Ministru kabineta sēdēs grozījumus normatīvajos aktos;  – 1 400 000 lati Finanšu ministrijai vienotā *euro* komunikācijas projekta nodrošināšanai. | |
| 3. | Saistītie politikas ietekmes novērtējumi un pētījumi | Šo jomu neskar. | |
| 4. | Tiesiskā regulējuma mērķis un būtība: | | Finanšu ministrija, aktualizējot *euro* ieviešanas izdevumu apjomu no *Euro* projekta darba grupām, kā arī pamatojoties uz likumprojekta izstrādes procesā saņemto informāciju, ir izstrādājusi Ministru kabineta rīkojuma projektu "Par finansējuma piešķiršanu ministrijām (centrālajām valsts iestādēm) *euro* ieviešanas izdevumu segšanai" (turpmāk – rīkojuma projekts).  Ministru kabineta 2012.gada 16.augusta sēdē (protokols Nr.46, 4§) tika izskatīti *euro* ieviešanas izdevumu bloki, kas attiecas uz Ekonomikas ministrijas, Iekšlietu ministrijas, Satiksmes ministrijas, Tieslietu ministrijas, Valsts kancelejas un Finanšu ministrijas izdevumiem saistībā ar *euro* ieviešanas pasākumiem. Uz 2012.gada 28.augusta Ministru kabineta sēdi tika atlikts *euro* ieviešanas izdevumu bloks, kas attiecas uz ministriju un citu centrālo valsts iestāžu informācijas sistēmu pielāgošanu *euro* valūtai. Atbilstoši 2012.gada 4.septembrī lemtajam Ministru kabineta sēdē tika vēlreiz aicinātas ministrijas vienoties par informācijas sistēmu pielāgošanas jautājumu.  Rīkojuma projekts paredz ministriju specifisko informācijas sistēmu pielāgošanas izdevumus *euro* valūtai daļēji segt no Eiropas Reģionālās attīstības fonda (turpmāk – ERAF) līdzekļiem, t.i., tiem resoriem, kuru informācijas sistēmu pielāgošana pārsniedz Ministru kabineta 2010.gada 10.augusta noteikumu Nr.766 "Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases otro kārtu" 29.punktā noteikto limitu 105 421 lata robežu, tiek paredzēta iespēja būt kā tiešajiem finansējuma saņēmējiem no ERAF. Pārējo resoru, kuru informācijas sistēmu pielāgošanas izmaksas veido izdevumu apjomu zem minētā limita, t.sk., izmaksas, kas nav attiecināmas finansēšanai no ERAF līdzekļiem, kā piemēram, Centrālās statistikas pārvaldes papildus servera iegādes nepieciešamība, tiks attiecinātas uz valsts budžetu.    Šāda decentralizēta pieeja ļauj efektīvāk apgūt ERAF finansējumu, būtiski samazinot iespējamo administratīvo slogu, jo katrs no informācijas sistēmu projektiem tiek īstenots resora ietvaros. Apzinot iespējamo papildu administratīvo darbu, kas ir saistīts ar projekta pieteikuma un atskaišu sagatavošanu, u.c. administratīviem darbiem, ministrijām tiek dots laiks līdz š.g. 18.septembrim iesniegt Finanšu ministrijā šādu potenciāli iespējamo papildu nepieciešamo administratīvo izmaksu apmēru, kas ir saistītas ar resora informācijas sistēmu projekta vadību.  Informācijas sistēmu pielāgošanas laika grafiks tiek īstenots neatkarīgi no finansējuma avota, t.i. ERAF vai valsts budžeta. Laika grafiks tika izstrādāts un apstiprināts Eiro projekta Valsts administrācijas darba grupā un saskaņota ar visu ministriju un citu centrālo valsts iestāžu informācijas sistēmu vadītājiem, t.sk., nosakot, ka –  – prasību specifikācija, t.sk. detalizēts izmaksu plāns, tiek izstrādāts līdz š.g. 1.oktobrim;  – iepirkums, t.sk. līgumu slēgšana, tiek veikts līdz 2013.gada 1.janvārim;  – izmaiņu izstrāde tiek veikta līdz 2013.gada 1.septembrim;  – izmaiņu testēšana tiek veikta līdz 2013.gada 1.decembrim;  – informācijas sistēmu izmaiņas tiek ieviestas ekspluatācijā līdz 2014.gada 1.janvārim.  Saskaņošanas procesā divu institūciju – Valsts ieņēmumu dienesta un Valsts sociālās apdrošināšanas aģentūras – informāciju sistēmu pielāgošanas laika grafiki tika precizēti, paredzot, ka Valsts ieņēmumu dienests beidz sistēmu izstrādi līdz 2013.gada 1.oktobrim, savukārt Valsts sociālās apdrošināšanas aģentūra beidz izstrādi līdz 2013.gada 1.novembrim. Mainot plānotos laika grafikus, mainītos arī nepieciešamā finansējuma apjoms.  Lai savlaicīgi īstenotu no ERAF finansējuma paredzēto informācijas sistēmu pielāgošanu, tiek paredzēta atvieglota koncepcijas apstiprināšanas procedūra, kā arī koncepcijas saturiskais tvērums, t.i., koncepcija jāapstiprina tikai Vides aizsardzības un reģionālās attīstības ministrijā un tā jāizstrādā saīsinātā variantā. Š.g. 30.augustā starpinstitūcijas sanāksmē par ministriju specifisko informācijas sistēmu pielāgošanu *euro* no ERAF līdzekļiem, kurā piedalījās rīkojuma projekta 2.punktā minēto ministriju – Iekšlietu ministrijas, Izglītības un zinātnes ministrijas, Labklājības ministrijas, Finanšu ministrijas, Tieslietu ministrijas, Vides aizsardzības un reģionālās attīstības ministrijas un Zemkopības ministrijas – pārstāvji, tika panākta vienošanās par informācijas saturu, kas būtu atspoguļojama informācijas sistēmas darbības koncepcijā, un uzdot Vides aizsardzības un reģionālās attīstības ministrijai sagatavot informācijas sistēmas darbības šablonu, kurā būtu jau aizpildīta tā informācija, kura visām ministrijām informācijas sistēmas darbības koncepcijā būs vienāda. Starpinstitūcijas sanāksmē ir panākta vienošanās, ka informācijas sistēmas darbības koncepcijas šablons ministrijām tiks nosūtīts līdz š.g. 4.septembrim.  Pēc š.g. 4.septembra Ministru kabineta sēdes organizētajā š.g.6.septembra starpinstitūciju sanāksmē tika panākta vienošanās atsevišķu iestāžu sistēmas zem to pielāgošanas kopsummas 10 tūkst. latu apmērā atstāt izmaksu ziņā pielāgojamas no valsts budžeta, savukārt pārējās atstāt ERAF vienotā projekta ietvaros.  Kopā ministriju specifisko informācijas sistēmu pielāgošanas izmaksas veido 3  497 281 lati, t.i.,  2013.gadā – 3  372 499 lati un  2014.gadā – 124 782 lati.  No ERAF līdzekļiem tiek paredzēta Finanšu ministrijas, Labklājības ministrijas, Tieslietu ministrijas, Vides aizsardzības un reģionālās attīstības ministrijas, Zemkopības ministrijas, Iekšlietu ministrijas un Izglītības un zinātnes ministrijas resoru specifiskās informācijas sistēmu pielāgošana, kuru izdevumu apmērs veido 3 312 519 lati, t.i.,  2013.gadā – 3  194 835 lati un  2014.gadā – 117 684 lati.  Finansējums tiks nodrošināts no 74.resora 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".  Informācijas sistēmu pielāgošana *euro* daļēji tiek finansēta no Eiropas Savienības un pārējās ārvalstu finanšu palīdzības, līdz ar to 74.resora 03.00.00 programmā "Latvijas Nacionālā eiro ieviešanas plāna pasākumi" tiek paredzēts nesadalīts finansējums 2013.gadā 866 341 lati un 2014.gadā – 155 790 lati.  No valsts budžeta tiek paredzēta Ekonomikas ministrijas, Veselības ministrijas, Kultūras ministrijas un Ārlietu ministrijas resoru specifiskās informācijas sistēmu pielāgošana, kā arī Zemkopības ministrijas, Labklājības ministrijas, Iekšlietu ministrijas, Tieslietu ministrijas un Finanšu ministrijas, kuru pielāgošana ir zem 10 tūkst. latu. Kopējais izdevumu apmērs veido  184 762 lati, t.i.,  2013.gadā –  177 664 lati un  2014.gadā – 7 098 lati.  Valsts budžeta finansējums  182 262 latu apmērā atbilstoši 2011. gada 7.novembra rīkojumam Nr.579 (protokols Nr.62 56.§) "Par ilgtermiņa saistību uzņemšanos 2013.-2014.gadam Latvijas Nacionālā *euro* ieviešanas plānā paredzēto pasākumu finansēšanai un to ieļaušanu likumprojektā "Par valsts budžetu 2012.gadam"" tika plānots 74.resora 03.00.00 programmā "Latvijas Nacionālā *euro* ieviešanas plāna pasākumi". Papildu finanšu līdzekļi ministrijām nav jāpieprasa. Rīkojuma projekts paredz, ka nosauktajām astoņām ministrijām jāiesniedz likumprojekta "Par valsts budžetu 2013.gadam" otrajam lasījumam Saeimā priekšlikumi veikt pārdali no 74.resora budžeta 03.00.00 programmas "Latvijas Nacionālā *euro* ieviešanas plāna pasākumi" uz attiecīgo ministriju budžetu.  Likumā "Par valsts budžetu 2013.gadam tiks paredzēts, ka nesadalīto finansējumu 74.resora 03.00.00 programmā "Latvijas Nacionālā eiro ieviešanas plāna pasākumi" pēc ministrijas pieprasījuma būs tiesīgs pārdalīt finanšu ministrs atbilstoši Ministru kabineta lēmumam. |
| 5. | Projekta izstrādē iesaistītās institūcijas | | Ar mērķi nodrošināt efektīvu *euro* ieviešanas procesu Latvijā 2005.gada 18.jūlijā ar Ministru kabineta rīkojumu Nr.308 "Par vadības komitejas izveidošanu" tika izveidota Vadības komiteja, kuras pakļautībā strādā piecas darba grupas:  1) Valsts administrācijas darba grupa (atjaunotais sastāvs apstiprināts 2012.gada 29.maijā ar Finanšu ministrijas rīkojumu Nr.273 "Par Valsts administrācijas darba grupas izveidošanu");  2) Naudas un maksājumu darba grupa (atjaunotais sastāvs apstiprināts 2012.gada 21.maija ar Finanšu ministrijas rīkojumu Nr.255 "Par Naudas un maksājumu sistēmu darba grupas izveidošanu");  3) Finanšu sistēmas darba grupa (atjaunotais sastāvs apstiprināts 2012.gada 21.maija ar Finanšu ministrijas rīkojumu Nr.254 "Par Finanšu sistēmas darba grupas izveidošanu";  4) Nefinanšu uzņēmumu un patērētāju darba grupa (atjaunotais sastāvs ir apstiprināts ar 2012.gada 19.jūnija Ekonomikas ministrijas rīkojumu Nr.104. "Par grozījumiem Ekonomikas ministrijas 20.02.2012. rīkojumā Nr.35 "Par darba grupas "Nefinanšu uzņēmumi un patērētāji" izveidi"");  5) Sabiedrības informēšanas un komunikācijas darba grupa (atjaunotais sastāvs apstiprināts 2012.gada 16.maijā ar Finanšu ministrijas rīkojumu Nr.231 "Par Sabiedrības informēšanas un komunikācijas darba grupas izveidošanu").  Papildus minētajās Eiro projekta darba grupās pārstāvētajām ministrijām un to padotības iestādēm, izmaksas tika apkopotas arī no pārējām ministrijām un to padotības iestādēm, kā arī no pārējām centrālajām valsts iestādēm, t.i., Augstākās tiesas, Centrālās vēlēšanu komisijas, Korupcijas novēršanas un apkarošanas biroja, Nacionālās elektronisko plašsaziņas līdzekļu padomes, Pārresoru koordinācijas centra, Prokuratūras, Saeimas kancelejas, Satversmes tiesas, Tiesībsarga biroja, Valsts kancelejas, Valsts kontroles, Valsts prezidenta kancelejas, kā arī no valsts akciju sabiedrības "Latvijas Pasts". |
| 6. | Iemesli, kādēļ netika nodrošināta sabiedrības līdzdalība | | Nav attiecināms. |
| 7. | Cita informācija | | Nav. |

*Anotācijas II sadaļa – rīkojuma projekts šo jomu neskar.*

|  |  |  |  |  |  |  |
| --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| **Rādītāji** | **2012.gads** | | | Turpmākie trīs gadi (tūkst. latu) | | |
| 2013.gads | 2014.gads | 2015.gads |
| Saskaņā ar valsts budžetu kārtējam gadam | | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2012.gadu | Izmaiņas, salīdzinot ar kārtējo 2012.gadu | Izmaiņas, salīdzinot ar kārtējo 2012.gadu |
| 1 | 2 | | 3 | 4 | 5 | 6 |
| 1. Budžeta ieņēmumi: | 0 | | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | | 0 | 0 | 0 | 0 |
| 1.2. valsts speciālais budžets | 0 | | 0 | 0 | 0 | 0 |
| 1.3. pašvaldību budžets | 0 | | 0 | 0 | 0 | 0 |
| 2. Budžeta izdevumi: | 0 | | 0 | 0 | 0 | 0 |
| 2.1. valsts pamatbudžets, ņemot vērā bāzē 2013.gadam ieplānotos izdevumus | 0 | | 0 | 0 | 0 | 0 |
| 2.2. valsts speciālais budžets | 0 | | 0 | 0 | 0 | 0 |
| 2.3. pašvaldību budžets | 0 | | 0 |  |  | 0 |
| 3. Finansiālā ietekme: | 0 | | 0 | 0 | 0 | 0 |
| 3.1. valsts pamatbudžets, ņemot vērā bāzē ieplānotos izdevumus | 0 | | 0 | 0 | 0 | 0 |
| 3.2. speciālais budžets | 0 | | 0 | 0 | 0 | 0 |
| 3.3. pašvaldību budžets | 0 | | 0 |  |  | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 |  |  | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Detalizēta informācija par ministriju specifiskajām informācijas sistēmām norādīta anotācijas pielikumā. | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | Kopā ministriju specifisko informācijas sistēmu pielāgošanas izmaksas veido 3 497 281 lati, t.i.,  2013.gadā – 3 372 499 lati un  2014.gadā – 124 782 lati.  No ERAF līdzekļiem tiek paredzēta Finanšu ministrijas, Labklājības ministrijas, Tieslietu ministrijas, Vides aizsardzības un reģionālās attīstības ministrijas, Zemkopības ministrijas, Iekšlietu ministrijas un Izglītības un zinātnes ministrijas resoru specifiskās informācijas sistēmu pielāgošana, kuru izdevumu apmērs veido 3 312 519 lats, t.i.,  2013.gadā – 3  194 835 lati un  2014.gadā – 117 684 lati.  Finansējums tiks nodrošināts no 74.resora 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".  No valsts budžeta tiek paredzēta Ekonomikas ministrijas, Veselības ministrijas, Kultūras ministrijas, Zemkopības ministrijas, Labklājības ministrijas, Iekšlietu ministrijas, Ārlietu ministrijas, Finanšu ministrijas un Tieslietu ministrijas resoru specifiskās informācijas sistēmu pielāgošana, kuru izdevumu apmērs veido  184 762 lati, t.i .,  2013.gadā –  177 664 lati un  2014.gadā – 7 098 lati.  Likumā "Par valsts budžetu 2013.gadam" tiks paredzēts, ka nesadalīto finansējumu 74.resora 03.00.00 programmā "Latvijas Nacionālā eiro ieviešanas plāna pasākumi" pēc ministriju pieprasījuma finanšu ministrs būs tiesīgs pārdalīt un piešķirt finansējumu ar *euro* ieviešanu saistīto pasākumu izdevumiem, kas tiks noteikts ar atbilstošu Ministru kabineta lēmumu. | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Rīkojuma projekts paredz uzdevumu grozīt Ministru kabineta 2008.gada 21.jūlija noteikumus Nr.576 "Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitāti "Informācijas sistēmu un elektronisko pakalpojumu attīstība" projektu iesniegumu atlases pirmo kārtu", paredzot precizēt 1.pielikumā projektiem pieejamo finansējumu atbilstoši faktiskajai situācijai, lai atbrīvotu un novirzītu darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases pirmās kārtas ietvaros radušos ietaupījumu informācijas sistēmu pielāgošanu *euro* projektiem.  Rīkojuma projekts paredz uzdevumu grozīt Ministru kabineta 2010.gada 10.augusta noteikumus Nr.766 "Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitāti "Informācijas sistēmu un elektronisko pakalpojumu attīstība" projektu iesniegumu atlases otro kārtu" paredzot precizēt 1.pielikumā projektiem pieejamo finansējumu atbilstoši faktiskajai situācijai, lai atbrīvotu un novirzītu darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases otrās kārtas ietvaros radušos ietaupījumu informācijas sistēmu pielāgošanu *euro* projektiem, vienlaikus paredzot papildināt 1.pielikumu ar rīkojuma projekta 2.punktā minēto ministriju resora specifisko informācijas sistēmu projektiem un nosakot, ka rīkojuma projekta 2.punktā minētajiem ministriju specifisko informācijas sistēmu pielāgošanas euro projektiem netiek piemērota prasība projekta informācijas sistēmas darbības koncepcijas aprakstu izstrādāt atbilstoši Vides aizsardzības un reģionālās attīstības ministrijas izstrādātai informācijas sistēmas darbības koncepcijas apraksta metodikai un netiek piemērota prasība informācijas sistēmas darbības koncepcijas aprakstu apstiprināt Ministru kabinetā, bet piemērojama rīkojuma projekta 3.punktā noteiktā kārtība. Ievērojot projekta īstenošanai paredzēto ierobežoto laiku, rīkojuma projektā tiek paredzēta atruna, kas nosaka ka attiecībā uz rīkojuma projekta 2.punktā minētajām sistēmām netiek piemērots Ministru kabineta 2010.gada 10.augusta noteikumu Nr.766 "Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases otro kārtu" 20.7.apakšpunktā noteiktais ierobežojums sarunu procedūras piemērošanai. |
| 2. | Cita informācija | Nav. |

*Anotācijas V un VI sadaļa –rīkojuma projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās iesaistītās institūcijas atbilstoši deleģētajiem uzdevumiem. |
| 2. | Projekta izpildes ietekme uz pārvaldes funkcijām | Rīkojuma projekta izpilde neietekmēs iesaistīto institūciju funkcijas, iesaistītās iestādes tām deleģētos uzdevumus veiks savu funkciju ietvaros. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Šo jomu neskar. |
| 6. | Cita informācija | Nav. |

Finanšu ministrs A. Vilks

10.09.2012. 10:38

2414

L.Ozoliņa

67083823, [Liga.Ozolina@fm.gov.lv](mailto:Liga.Ozolina@fm.gov.lv)